open-index/open-wikipedia-markdown huggingface dataset:
จอห์น เทร์รี

**จอห์น จอร์จ เทร์รี** () เกิดเมื่อวันที่ 7 ธันวาคม ค.ศ. 1980 เป็นอดีตนักฟุตบอลชาวอังกฤษในตำแหน่งเซ็นเตอร์แบ็ก

## ประวัติ
จอห์น เทร์รี เกิดเมื่อวันที่ 7 ธันวาคม ค.ศ. 1980 เล่นฟุตบอลกับเชลซีมาตั้งแต่สมัยเยาวชน เล่นตำแหน่งกองหลังตัวกลาง ติดทีมชาติอังกฤษครั้งแรกใน ค.ศ. 2003 เขามีความรับผิดชอบสูงและเกลียดความพ่ายแพ้ เวลาว่างเขากับเพื่อน ๆ จะไปเล่นเพนต์บอล (Paint Ball) กันเป็นประจำ จอห์น เทร์รี เป็นคนที่มีความเป็นผู้นำสูง เป็นขวัญและกำลังใจให้กับลูกทีมทั้งเชลซีและทีมชาติอังกฤษ ถึงแม้ว่าเมื่อก่อนเขาจะเคยเป็นแบดบอย ติดเหล้าและการพนัน แต่เขาก็สามารถปรับปรุงตัวใหม่ และก้าวไปสู่ความสำเร็จได้มั่นคง (ว่ากันว่าเทร์รีจะหลีกเลี่ยงการดื่มเหล้าหรือเบียร์ด้วยการดื่มน้ำส้มคั้นแทน ทุกครั้งที่มีการเลี้ยงฉลองที่ผับหรืองานเลี้ยงรื่นเริง) ดังนั้นเทร์รีจึงอาจจะเป็นผู้ชายในฝันชองสาว ๆ หลายคน ถึงแม้ว่าเขาจะแต่งงานแล้วก็ตาม

จอห์น เทร์รี ได้รับเลือกให้เป็นกัปตันทีมเชลซีครั้งแรกในเกมพรีเมียร์ลีกนัดที่เชลซีพบกับชาร์ลตัน แอธเลติก เมื่อวันที่ 5 ธันวาคม ค.ศ. 2001

วันที่ 21 พฤษภาคม ค.ศ. 2008 ในนัดชิงชนะเลิศของฟุตบอลยูฟ่าแชมเปียนส์ลีก จอห์น เทร์รี ยิงจุดโทษพลาด ทำให้เชลซีต้องพลาดแชมป์ จอห์น เทร์รี ยังมีแฟนบอลมากกว่าที่คิด นอกจากนั้นก่อนที่จะได้เข้ามาในสโมสรเชลซียังถูกตีราคาถึง 70 ล้านปอนด์ทีเดียว เข้ามาวันแรกก็โชว์ฟอร์มได้ยอดเยี่ยมทีเดียว นอกจากนั้นยังมีส่วนในการนำทีมชาติอังกฤษไปถึงฟุตบอลโลกด้วย

ในช่วงต้นเดือนกุมภาพันธ์ ค.ศ. 2010 ฟาบีโอ กาเปลโล ผู้จัดการฟุตบอลทีมชาติอังกฤษ ได้ปลดเทร์รีจากตำแหน่งกัปตันทีมชาติ เนื่องจากข่าวความสัมพันธ์ของเขากับกับวาเนสซา เพอร์รอนเซล ภรรยาของเวย์น บริดจ์ เพื่อนร่วมทีมชาติ

ในปี ค.ศ. 2012 เทร์รีลาออกจากการเป็นกองหลังให้กับทีมชาติอังกฤษหลังจากถูกสมาคมฟุตบอลอังกฤษแบนในคดีเหยียดสีผิวแอนทอน เฟอร์ดินานด์ ฟุลแบ็กสโมสรฟุตบอลควีนส์พาร์กเรนเจอส์ เนื่องจากศาลได้มีคำพิพากษาให้จอห์น เทร์รีพ้นผิด แต่สมาคมฟุตบอลอังกฤษยืนยันที่จะริบปลอกแขนของเขา ซึ่งสร้างความไม่พอใจให้เขาและฟาบีโอ กาเปลโลอย่างมาก เป็นเหตุผลให้ทั้งคู่หันหลังให้ทีมชาติอังกฤษ

ฤดูกาล 2014-2015 เทร์รีทำสถิติลงเล่นครบ 38 นัดในลีก ถือเป็นนักเตะคนที่สองที่ไม่ใช่ผู้รักษาประตูซึ่งลงเล่นทุกนาทีกับทีมในหนึ่งฤดูกาล และยังคว้าแชมป์มาครองได้ ต่อจากแกรี พูลลิสเตอร์ ในฤดูกาล 1992-1993 และทำลายสถิติเป็นผู้เล่นในตำแหน่งกองหลังที่ยิงประตูสูงสุดตลอดกาลพรีเมียร์ลีกที่ 41 ประตู แซงหน้าเดวิด อันสเวิร์ท ตำนานฟุลแบ็กของเอฟเวอร์ตัน และพาทีมคว้าแชมป์พรีเมียร์ลีกและแคพิทัลวันคัพ พร้อมทั้งติดทีมยอดเยี่ยมประจำฤดูกาลอีกด้วย

## เกียรติประวัติ
* **เชลซี**
** แชมป์พรีเมียร์ลีก ฤดูกาล 
** แชมป์เอฟเอคัพ ปี
** แชมป์ลีกคัพ ฤดูกาล
** แชมป์คอมมิวนิตีชีลด์ ปี 2005, 2009
** แชมป์ยูฟ่าคัพ ฤดูกาล 2012-2013
** แชมป์ยูฟ่าแชมเปียนส์ลีก ฤดูกาล 2011-2012
### เกียรติประวัติส่วนตัว
* นักฟุตบอลยอดเยี่ยมของพีเอฟเอ ปี 2005

## อ้างอิง

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลจากลอนดอน
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากบาร์คิง
หมวดหมู่:เจ้าหน้าที่สโมสรฟุตบอลเลสเตอร์ซิตี
หมวดหมู่:ผู้เข้าหอเกียรติยศพรีเมียร์ลีก
เดอะ ก็อดฟาเธอร์ (นวนิยาย)

**เดอะก็อดฟาเธอร์** () เป็นนวนิยายเกี่ยวกับครอบครัวมาเฟียชาวอิตาลี ที่อพยพจากเมืองเล็กๆ ชื่อคอร์เลโอเน ใกล้กับเมืองปาแลร์โม เกาะซิซิลี ไปอยู่ที่เมืองนิวยอร์ก สหรัฐอเมริกา  เขียนโดยมาริโอ พูโซ โดยมีเนื้อเรื่องครอบคลุมช่วงทศวรรษ ค.ศ. 1945 - 1955  ตีพิมพ์ครั้งแรกเมื่อ ค.ศ. 1969

ต่อมาถูกนำไปดัดแปลงเป็นภาพยนตร์ *[[เดอะก็อดฟาเธอร์]]* กำกับโดยฟรานซิส ฟอร์ด คอปโปลา ออกฉายเมื่อปี ค.ศ. 1972 และมีภาคต่ออีก 2 ภาค คือ เดอะก็อดฟาเธอร์ ภาค 2 (1974)  เดอะก็อดฟาเธอร์ ภาค 3 (1990)  และเป็นภาพยนตร์ฉายทางโทรทัศน์ เดอะก็อดฟาเธอร์ซากา โดยนำภาพยนตร์ภาคแรก และภาคสองมาตัดต่อรวมกัน ฉายทางช่อง NBC เมื่อ ค.ศ. 1977 

มาริโอ พูโซ ได้เขียนนวนิยายภาคต่อ ใช้ชื่อว่า *The Sicilian (1984)* และหลังจากเขาเสียชีวิตเมื่อ ค.ศ. 1999 ได้มีผู้เขียนนวนิยายภาคต่อ อีก 2 ภาคคือ *The Godfather Returns (2004)* และ *The Godfather's Revenge (2006)* เขียนโดย มาร์ก ไวน์การ์ดเนอร์ 

นวนิยายเดอะก็อดฟาเธอร์ ฉบับภาษาไทย แปลโดย ธนิต ธรรมสุคติ และ เดอะซิซิเลียน แปลโดย ยอดขวัญ (พ.ศ. 2529)  และ จักกพันธ์ อัศวกุล 

## อ้างอิง

ก็อดฟาเธอร์
ก็อดฟาเธอร์
หมวดหมู่:งานเขียนของมาริโอ พูโซ

3. หนังสือ The God Father ที่ได้รับการแปลเป็นภาษาไทย มีด้วยกันทั้งหมด 3 สำนวน

ประกอบด้วย ม.ร.ว. ชนม์สวัสดิ์ ชมพูนุท, ธนิต ธรรมสุคติ, นายตำรา ณ เมืองใต้ (เปลื้อง ณ นคร)
ชาวอังกฤษ

**ชาวอังกฤษ** () เป็นกลุ่มของชาวยุโรปที่อาศัยอยู่ทางตอนใต้ของบริเตนใหญ่ เป็นชาวแองโกล-แซกซอนส์ ที่ปัจจุบันอาศัยกระจายอยู่หลายประเทศทั่วโลก ในสหราชอาณาจักร มีอยู่ 45,265,093 คน สหรัฐ 24,515,138 คน แคนาดา 5,978,875 คน ออสเตรเลีย 6.4 ล้านคน และประเทศอื่น ๆ ทั่วโลก ชาวอังกฤษส่วนใหญ่นับถือศาสนาคริสต์

## ดูเพิ่ม
* ชาวบริติช

## อ้างอิง

หมวดหมู่:ชาวอังกฤษ
อ‎‎
อ
อ
ภูกระดึง

**ภูกระดึง** อาจหมายถึง
* อำเภอภูกระดึง  อำเภอหนึ่งในจังหวัดเลย
* อุทยานแห่งชาติภูกระดึง อุทยานแห่งชาติ ตั้งอยู่ในอำเภอภูกระดึง
* เขาภูกระดึง ภูเขา ตั้งอยู่ในอำเภอภูกระดึง
* เพลงภูกระดึง โดยวงดนตรีสุนทราภรณ์ (คำร้องโดย แก้ว อัจฉริยกุล ทำนองโดย เอื้อ สุนทรสนาน)
เยอรมัน

**เยอรมัน** อาจหมายถึง
* ภาษาเยอรมัน (German language) ภาษากลุ่มเจอร์แมนิกที่ใช้แพร่หลายในทวีปยุโรป เป็นภาษาราชการของประเทศเยอรมนี ลิกเตนสไตน์ ออสเตรีย เบลเยียม สวิตเซอร์แลนด์ ลักเซมเบิร์ก และอิตาลี
* ชาวเยอรมัน (Germans) - กลุ่มคนในวัฒนธรรมเยอรมัน (ไม่ได้ระบุว่าเป็นพลเมืองของประเทศไหนโดยตรง)
รัสเซีย (แก้ความกำกวม)

**[[ประเทศรัสเซีย|รัสเซีย]]** () เป็นประเทศในทวีปยุโรปและเอเชีย มีชื่ออย่างเป็นทางการว่า สหพันธรัฐรัสเซีย

**รัสเซีย** ยังอาจหมายถึง

## รัฐ
* อาณาจักรซาร์รัสเซีย ซึ่งมีอยู่ตั้งแต่ ค.ศ. 1547 ถึง 1721
* จักรวรรดิรัสเซีย ซึ่งมีอยู่ตั้งแต่ ค.ศ. 1721 กระทั่งการปฏิวัติรัสเซีย ค.ศ. 1917
* สาธารณรัฐรัสเซีย รัฐปฏิวัติที่ปกครองโดยรัฐบาลเฉพาะกาลรัสเซียเป็นเวลาแปดเดือนใน ค.ศ. 1917
* สหพันธ์สาธารณรัฐประชาธิปไตยรัสเซีย รัฐสหพันธ์ที่มีอยู่ในนามเป็นเวลาไม่ถึงหนึ่งวันใน ค.ศ. 1918
* สหภาพโซเวียต รัฐสังคมนิยมที่มีอยู่ตั้งแต่ ค.ศ. 1922 ถึง 1991
* สหพันธ์สาธารณรัฐสังคมนิยมโซเวียตรัสเซีย อดีตสาธารณรัฐที่ใหญ่ที่สุดในอดีตสหภาพโซเวียต

## อื่น ๆ
* ภาษารัสเซีย
* รัสเซียศึกษา (Russian Studies)
ข้อความคาดการณ์ของอ็อยเลอร์

**ข้อความคาดการณ์ของอ็อยเลอร์** () เป็นข้อความคาดการณ์ที่เกี่ยวข้องกับทฤษฎีบทสุดท้ายของแฟร์มา ซึ่งเสนอโดยเลอ็อนฮาร์ท อ็อยเลอร์ ใน พ.ศ. 2312 (ค.ศ. 1769) มีใจความว่า สำหรับจำนวนเต็ม *n* ที่มากกว่า 2, ผลบวกของจำนวนเต็มบวกยกกำลัง *n* จำนวน *n*-1 ตัว จะไม่เป็นจำนวนเต็มบวกยกกำลัง *n*

ข้อความคาดการณ์นี้ถูกหักล้างโดย L. J. Lander และ T. R. Parkin ใน พ.ศ. 2509 (ค.ศ. 1966) เมื่อพวกเขาพบหลักฐานขัดแย้งในกรณีที่ *n* = 5 ดังนี้:

:: 275 + 845 + 1105 + 1335 = 1445

ใน พ.ศ. 2531 (ค.ศ. 1988) Noam Elkies ค้นพบวิธีที่จะสร้างหลักฐานขัดแย้งกรณีที่ *n* = 4 ซึ่งหลักฐานขัดแย้งที่น้อยที่สุดที่เขาหาได้ คือ

:: 26824404 + 153656394 + 187967604 = 206156734

ในเวลาต่อมา Roger Frye ได้ค้นพบหลักฐานขัดแย้งกรณีที่ *n* = 4 ที่น้อยที่สุดเท่าที่จะทำได้ โดยใช้คอมพิวเตอร์ค้นหาด้วยเทคนิคของ Elkies ดังนี้:

:: 958004 + 2175194 + 4145604 = 4224814

หมวดหมู่:ทฤษฎีจำนวน
หมวดหมู่:ข้อความคาดการณ์
เพลงชาติรัสเซีย

[thumb|250px|alt=วิดีโอแสดงในและนอกเครมลิน ระหว่างวิดีโอ เพลงชาติรัสเซียกำลังเล่นเป็นฉากหลัง|การแสดงเพลงสรรเสริญสหพันธรัฐรัสเซียโดยวงออเครสตราประธานาธิบดีและวงประสานเสียงเครมลินในการสาบานตนเข้ารับตำแหน่งของประธานาธิบดี[ดมิทรี เมดเวเดฟ ที่เครมลิน วันที่ 7 พฤษภาคม ค.ศ. 2008]]
thumb|โน๊ตเพลง
**เพลงชาติสหพันธรัฐรัสเซีย** เป็นชื่อของเพลงชาติอย่างเป็นทางการของรัสเซีย องค์ประกอบทางดนตรีและเนื้อร้องของเพลงได้รับดัดแปลงมาจากเพลงชาติสหภาพโซเวียต ประพันธ์โดย อเล็กซันเดอร์ อเล็กซันดรอฟ และผู้แต่งบทร้อง เซียร์เกย์ มิฮัลคอฟ และกาบรีล เอล-เรกิสตัน เพลงชาติโซเวียตใช้ตั้งแต่ ค.ศ. 1944 โดยแทน "แองเตอร์นาซิอองนาล" ด้วยเพลงที่เน้นรัสเซียเป็นศูนย์กลางมากขึ้น เพลงชาติดังกล่าวถูกแก้ไขใน ค.ศ. 1956 เพื่อลบเนื้อร้องที่อ้างถึงอดีตผู้นำโซเวียต โจเซฟ สตาลิน เพลงดังกล่าวถูกแก้ไขอีกครั้งใน ค.ศ. 1977 เพื่อนำเนื้อร้องใหม่ที่เขียนโดยมิฮัลคอฟ

รัสเซียมองหาเพลงชาติใหม่ใน ค.ศ. 1990 เพื่อเริ่มต้นใหม่หลังการล่มสลายของสหภาพโซเวียต เพลง "ปาทริโอติเชสกายา เปสนยา" ที่ไม่มีเนื้อร้อง ประพันธ์โดย มิฮาอิล กลินคา ซึ่งรับมาอย่างเป็นทางการใน ค.ศ. 1990 โดยสภาโซเวียตสูงสุดแห่งรัสเซีย และได้รับยืนยันใน ค.ศ. 1993 โดยประธานาธิบดีรัสเซีย บอริส เยลต์ซิน รัฐบาลสนับสนุนการประกวดเพื่อสร้างเนื้อร้องสำหรับเพลงชาติที่ไม่ได้รับความนิยมเพราะเพลงดังกล่าวไม่สามารถสร้างแรงบันดาลใจแก่นักกีฬารัสเซียในการแข่งขันระหว่างประเทศได้ แต่ไม่มีการเห็นชอบกับเนื้อร้องที่ส่งเข้าประกวดเลย ทำให้ประธานาธิบดีวลาดีมีร์ ปูติน รื้อฟื้นเพลงชาติโซเวียตอีกครั้งหนึ่ง รัฐบาลจัดการสนับสนุนการประกวดเนื้อร้องอีกครั้ง กระทั่งไปลงตัวที่การประพันธ์ของมิฮัลคอฟ ตามข้อมูลของรัฐบาล เนื้อร้องถูกเลือกเพื่อทำให้ระลึกถึงและสรรเสริญประวัติศาสตร์และวัฒนธรรมรัสเซีย เพลงชาติใหม่ได้ใช้ในปลาย ค.ศ. 2000 และเป็นเพลงชาติที่สองที่ใช้ในรัสเซียนับตั้งแต่การล่มสลายของสหภาพโซเวียต

แนวคิดของสาธารณะต่อเพลงชาตินั้นผสมผสานกันไปในหมู่ชาวรัสเซีย เพลงชาติทำให้บางคนระลึกถึงวันที่ดีที่สุดของรัสเซียและการเสียสละในอดีต ขณะที่ทำให้บางคนระลึกถึงความรุนแรงที่เกิดขึ้นภายใต้การปกครองของสตาลิน รัฐบาลรัสเซียยืนยันว่าเพลงชาติเป็นสัญลักษณ์ของความสามัคคีในหมู่ประชาชน และเพลงนี้เคารพอดีต การสำรวจความเห็นใน ค.ศ. 2009 แสดงให้เห็นว่า ผู้ตอบ 56% รู้สึกภูมิใจเมื่อได้ยินเพลงชาติ และ 81% ชอบเพลงนี้ หากแม้จะมีแนวคิดบวกนี้ หลายคนจำเนื้อร้องไม่ได้

## เนื้อร้อง
### เนื้อร้องภาษารัสเซีย

## สื่อ

## หมายเหตุ

## อ้างอิง

## แหล่งข้อมูลอื่น
; แหล่งรวบรวมข้อมูลและไฟล์เสียง
* สัญลักษณ์ของสหพันธรัฐรัสเซีย (เว็บไซต์รัฐบาลสหพันธรัฐรัสเซีย)  
* เพลงสรรเสริญสหพันธรัฐรัสเซีย (เว็บไซต์รัฐบาลสหพันธรัฐรัสเซีย) 
* State Insignia&nbsp;– เพลงสรรเสริญสหพันธรัฐรัสเซีย (เว็บไซต์ประธานาธิบดีสหพันธรัฐรัสเซีย) 
* เว็บไซต์พิพิธพันธ์เพลงชาติรัสเซีย 
* เพลงสรรเสริญสหพันธรัฐรัสเซีย (พร้อมเนื้อร้อง)
* Haunting Europe&nbsp;– an overview, with audio, of the history of the Russian and Soviet national anthems throughout the twentieth century

หมวดหมู่:เพลงชาติรัสเซีย
หมวดหมู่:เพลงภาษารัสเซีย
มิถุนายน

**มิถุนายน** เป็นเดือนที่ 6 ของปีในปฏิทินจูเลียนและกริกอเรียน โดยมี 30 วัน เดือนมิถุนายนอยู่หลังจากพฤษภาคมและมาก่อนกรกฎาคม เดือนนี้เป็นช่วงเริ่มต้นฤดูร้อนในซีกโลกเหนือและมีช่วงครีษมายัน ซึ่งเป็นช่วงที่กลางวันยาวที่สุด ส่วนซีกโลกใต้ถือเป็นจุดเริ่มต้นฤดูหนาวและมีช่วงเหมายัน ซึ่งเป็นช่วงที่กลางวันสั้นที่สุด

ตามหลักโหราศาสตร์ เดือนมิถุนายนเริ่มต้นขึ้นเมื่อดวงอาทิตย์ยกเข้าสู่ราศีเมถุน และสิ้นสุดเมื่อยกเข้าสู่ราศีกรกฎ แต่ในทางดาราศาสตร์ ต้นเดือนมิถุนายนดวงอาทิตย์อยู่ในกลุ่มดาววัวและปลายเดือนไปอยู่ในกลุ่มดาวคนคู่

## ภาพรวม
มิถุนายนเป็นเดือนที่ 6 ในปฏิทินจูเลียนและกริกอเรียน โดยปฏิทินหลังมีผู้ใช้งานแพร่หลายที่สุดในโลก มี 30 วัน โดยเป็นหนึ่งในสี่เดือนที่มี 30 วัน ร่วมกับเมษายน, กันยายน และพฤศจิกายน และเป็นเดือนที่สองที่มี 30 วัน หลังจากเมษายน เดือนที่ 4 ของปี และก่อนหน้ากันยายน เดือนที่ 9 ของปี มิถุนายนเป็นเดือนในไตรมาสที่สองของปีร่วมกับเมษายนและพฤษภาคม และเป็นเดือนที่ 6 กับเดือนสุดท้ายในครึ่งแรกของปี (มกราคม–มิถุนายน) ตามระบบ ISO week date มิถุนายนเริ่มต้นในสัปดาห์ที่ 22 หรือ 23 ของปี

## ประวัติ
ชื่อในภาษาอังกฤษ "June" มีที่มาจากเทพเจ้าโรมันนามว่า จูโน (Juno) ส่วนในประเทศไทยเริ่มใช้ชื่อเดือนมิถุนายนในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 3 มิถุนายน – วันเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี
* 5 มิถุนายน – วันสิ่งแวดล้อมโลก และวันข้าวและชาวนาแห่งชาติ
* 9 มิถุนายน – วันอานันทมหิดล (วันที่ระลึกวันคล้ายวันสวรรคตของ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร)
* 14 มิถุนายน – วันผู้บริจาคโลหิตโลก
* 18 มิถุนายน – วันซูชิสากล
* 21 มิถุนายน – วันดำรงราชานุภาพ
* ดวงอาทิตย์ผ่านตำแหน่งครีษมายันในราววันที่ 21 มิถุนายน เป็นวันที่เห็นดวงอาทิตย์มีเดคลิเนชันขึ้นไปทางเหนือมากที่สุด
* 24 มิถุนายน – วันเปลี่ยนแปลงการปกครอง
* 26 มิถุนายน – วันสุนทรภู่ และวันต่อต้านยาเสพติดโลก

## ดูเพิ่ม
* จดหมายเหตุเดือนมิถุนายน

## อ้างอิง

### หมายเหตุ

### บรรณานุกรม
* 

## แหล่งข้อมูลอื่น
* 
* 
* 


*06
ทฤษฎีเซต

[thumb|[แผนภาพเวนน์แสดงอินเตอร์เซกชันระหว่างเซตสองเซต]]

**ทฤษฎีเซต** เป็นสาขาหนึ่งของคณิตศาสตร์ที่ศึกษาเกี่ยวกับเรื่องเซต แนวคิดพื้นฐานของเซตคือการรวบรวมวัตถุไว้ด้วยกัน ซึ่งได้พัฒนาเป็นรากฐานของคณิตศาสตร์สมัยใหม่ แทบทุกอย่างในคณิตศาสตร์สามารถนิยามได้โดยใช้เซต

การศึกษาเซตเริ่มต้นโดย เกออร์ค คันทอร์ และ ริชารด์ เดเดคินด์ ในช่วงหลังของศตวรรษที่ 19 แต่ต่อมาพบว่าทฤษฎีเซตสามัญนั้นก่อให้เกิดปฏิทรรศน์ตามมา เช่น ปฏิทรรศน์ของรัสเซิลล์ จึงทำให้นักคณิตศาสตร์นิยามเซตผ่านระบบสัจพจน์แทน ระบบสัจพจน์ของเซตที่เป็นที่นิยมมากที่สุดคือ ทฤษฎีเซตแซร์เมโล-แฟรงเคิล ทั้งแบบที่มีและไม่มีสัจพจน์การเลือก

ปัจจุบันทฤษฎีเซตถือเป็นรากฐานของคณิตศาสตร์แล้ว โดยเฉพาะทฤษฎีเซตในรูปแบบทฤษฎีเซตแซร์เมโล-แฟรงเคิลพร้อมด้วยทฤษฎีเซต ทฤษฎีเซตเองนั้นก็เป็นสาขาหนึ่งของคณิตศาสตร์ที่ยังได้รับการวิจัยค้นคว้าอย่างต่อเนื่องจนถึงปัจจุบัน

## ประวัติ
[thumb|192x192px|[เกออร์ค คันทอร์]]
ทฤษฎีเซตอาจถือได้ว่ามีจุดเริ่มต้นจากเกออร์ค คันทอร์ ในขณะที่บุคคลที่มีอิทธิพลต่อคันทอร์คือ ริชาร์ด เดเดคินด์ บทความแรกของคันทอร์ที่เกี่ยวข้องกับเซตชื่อว่า *สมบัติข้อหนึ่งของกลุ่มรวม[[จำนวนพีชคณิต]]ทั้งหมด* ("Ueber eine Eigenschaft des Inbegriffes aller reellen algebraischen Zahlen") ซึ่งตีพิมพ์ในปี 1874 ในบทความนี้คันทอร์พิสูจน์ว่า เซตของจำนวนพีชคณิตสามารถจับคู่หนึ่งต่อหนึ่งได้กับเซตของจำนวนเต็มบวก 

## ทฤษฎีเซตเชิงสัจพจน์

ทฤษฎีเซตในระดับพื้นฐานเป็นทฤษฎีที่ไม่ซับซ้อน และเป็นไปตามสามัญสำนึกของเราว่า เราสามารถสร้างเซตที่สมาชิกของเซตนั้นสอดคล้องกับเงื่อนไขใด ๆ ที่กำหนดขึ้นมาได้ แต่การศึกษาทฤษฎีเซตขั้นสูงพบว่า ข้อสมมตินี้ทำให้เกิดปฏิทรรศน์ในทฤษฎีเซต โดยปฏิทรรศน์ที่ทำให้เกิดปัญหามากและเป็นที่รู้จักคือ ปฏิทรรศน์ของรัสเซิลล์ ปฏิทรรศน์บูราลี-ฟอร์ติ และ ปฏิทรรศน์ของริชาร์ด จึงทำให้นักคณิตศาสตร์พยายามกำจัดปฏิทรรศน์ที่เกิดขึ้นโดยกำหนดสัจพจน์เป็นกฎเกณฑ์ว่าเซตแบบใดจึงจะสร้างขึ้นหรือมีอยู่ได้ เรียกว่า **ทฤษฎีเซตเชิงสัจพจน์**

ทฤษฎีเซตเชิงสัจพจน์ที่นิยมศึกษากันมากที่สุดคือทฤษฎีเซตแซร์เมโล-แฟรงเคิล (**Z**ermelo–**F**raenkel set theory) ซึ่งเรียกโดยย่อว่า **ZF** นอกจากนี้ยังมีทฤษฎีเซตที่เป็นส่วนย่อยของ **ZF** ได้แก่
* ทฤษฎีเซตแซร์เมโล
* ทฤษฎีเซตทั่วไป
* ทฤษฎีเซตคริปเคอ-พลาเต็ก 
นักคณิตศาสตร์จำนวนมากนิยมทำงานกับทฤษฎีเซตแซร์เมโล-แฟรงเคิล โดยมี สัจพจน์การเลือก (axiom of choice) เพิ่มเข้ามา จึงเรียกทฤษฎีเซตนั้นว่า **ZFC**

ทฤษฎีเซตฟอนนอยมันน์-แบร์ไนส์-เกอเดิลเป็นการขยายทฤษฎีเซตแซร์เมโล-แฟรงเคิลพร้อมสัจพจน์การเลือกอย่างอนุรักษ์ โดยเพิ่มคลาสเข้ามาในทฤษฎี

## อ้างอิง

## แหล่งข้อมูลอื่น
* Handbook of Set Theory -- Edited by M. Foreman, A. Kanamori & M. Magidor.
* 
* 


หมวดหมู่:วิธีการรูปนัย
หมวดหมู่:คณิตตรรกศาสตร์
โออิชิ กรุ๊ป

**บริษัท โออิชิ กรุ๊ป จำกัด (มหาชน) **เป็นบริษัทมหาชนจำกัดในเครือบริษัท ไทยเบฟเวอเรจ จำกัด (มหาชน) ก่อตั้งโดย ตัน ภาสกรนที โดยเริ่มต้นจากร้านอาหารญี่ปุ่นในปี พ.ศ. 2542 แปรสภาพเป็นบริษัทมหาชนจำกัดในปี พ.ศ. 2547 ต่อมาไทยเบฟเวอเรจเข้าซื้อเมื่อปี พ.ศ. 2549 จนเสร็จสมบูรณ์เมื่อปี พ.ศ. 2551

ปัจจุบัน โออิชิ กรุ๊ป ได้เพิกถอนหลักทรัพย์ออกจากตลาดหลักทรัพย์แห่งประเทศไทยแล้วตั้งแต่ปี พ.ศ. 2566 และได้ขายธุรกิจอาหารทั้งหมดให้กับบริษัท โออิชิ โฮลดิ้ง จำกัด ซึ่งเป็นอีกบริษัทย่อยที่ไทยเบฟเวอเรจจัดตั้งขึ้นภายใต้บริษัท ฟู้ดส์ กรุ๊ป จำกัด เมื่อปี พ.ศ. 2567

## ธุรกิจ
ปัจจุบัน โออิชิ กรุ๊ป ประกอบธุรกิจโดยตรงเพียงธุรกิจเดียว คือธุรกิจเครื่องดื่ม ดังนี้

### ธุรกิจเครื่องดื่ม

* ชาเขียวบรรจุขวดรสต่าง ๆ
* อะมิโนโอเค
* ฟรุ๊ตโตะ
* ชาคูซ่า

### ธุรกิจอาหาร
ปัจจุบันอยู่ภายใต้การดำเนินงานของบริษัท โออิชิ โฮลดิ้ง จำกัด ภายใต้บริษัท ฟู้ดส์ กรุ๊ป จำกัด ซึ่งเป็นบริษัทประกอบธุรกิจอาหารของไทยเบฟเวอเรจ โดยโออิชิ โฮลดิ้ง มีบริษัทย่อยคือ บริษัท โออิชิ ราเมน จำกัด, บริษัท โออิชิ ฟู้ด เซอร์วิส จำกัด, บริษัท โออิชิ เดลิเวอรี่ จำกัด และ Oishi F&B (Singapore) Pte. Ltd. ซึ่งทั้งหมดถูกจำหน่ายออกจากโออิชิ กรุ๊ป ตามการปรับโครงสร้างธุรกิจอาหารเมื่อวันที่ 24 กรกฎาคม พ.ศ. 2567

ปัจจุบัน โออิชิ โฮลดิ้ง มีร้านอาหารจำนวนมากกว่า 200 สาขา ได้แก่
* Hou Yuu 1 สาขา
* โออิชิ แกรนด์ 1 สาขา
* โออิชิ อีทเทอเรียม 8 สาขา
* โออิชิ บุฟเฟ่ต์ 10 สาขา
* ชาบูชิ 142 สาขา (ในประเทศ 140 สาขา และต่างประเทศ 2 สาขา)
* โออิชิ ราเมน 54 สาขา
* คาคาชิ 25 สาขา
* นิกุยะ 17 สาขา
* โออิชิ บิซโทโระ 23 สาขา
* สแน็ค แอนด์ ดริ้งค์
* ดิลิเวอรี่
## อ้างอิง

## แหล่งข้อมูลอื่น
* โออิชิกรุ๊ป
* ร้านอาหารในเครือโออิชิ

หมวดหมู่:อดีตบริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจอาหาร
หมวดหมู่:ภัตตาคารอาหารญี่ปุ่น
หมวดหมู่:บริษัทไทยที่ก่อตั้งในปี พ.ศ. 2542
หมวดหมู่:บริษัทอาหารของไทย
หมวดหมู่:ภัตตาคารในประเทศไทย
หมวดหมู่:บริษัทในกลุ่มทีซีซี
หมวดหมู่:แบรนด์เครื่องดื่มสัญชาติไทย
หมวดหมู่:บริษัทอาหารและเครื่องดื่มที่ก่อตั้งในปี พ.ศ. 2542
หมวดหมู่:ผลิตภัณฑ์ของกลุ่มทีซีซี
หมวดหมู่:การควบรวมและเข้าซื้อกิจการในปี พ.ศ. 2551
รัฐฟลอริดา

**รัฐฟลอริดา** (, ) เป็นรัฐที่อยู่ทางตะวันออกเฉียงใต้ของสหรัฐอเมริกา ทิศตะวันตกติดต่อกับอ่าวเม็กซิโก ทิศเหนือติดต่อกับรัฐแอละแบมา และรัฐจอร์เจีย ทิศตะวันออกติดต่อกับมหาสมุทรแอตแลนติก ทิศใต้ติดต่อกับช่องแคบฟลอริดา รัฐฟลอริดาเป็นรัฐที่มีพื้นที่ใหญ่เป็นอันดับที่ 22 มีประชากรมากเป็นอันดับ 3 และหนาแน่นมากเป็นอันดับ 8 ในสหรัฐ แจ็กสันวิลล์เป็นเมืองที่มีประชากรมากที่สุดในรัฐฟลอริดา และมีพื้นที่มากที่สุดในสหรัฐแผ่นดินใหญ่ มีเขตเมืองไมแอมี (Miami metropolitan area) เป็นเขตเมืองที่ใหญ่เป็นอันดับ 8 ในสหรัฐ และมีแทลลาแฮสซีเป็นเมืองหลวงของรัฐ ฟลอริดาเป็นหนึ่งในเจ็ดรัฐที่ไม่เก็บภาษีเงินได้บุคคลธรรมดา

## ประวัติ
ในอดีตรัฐฟลอริดาเป็นส่วนหนึ่งของประเทศสเปน จนกระทั่งถึง ค.ศ. 1820 สหรัฐได้ซื้อฟลอริดาของสเปนจากประเทศสเปน โดยทำสนธิสัญญาแอดัมส์-โอนิส และ ผนวกเข้าเป็นรัฐฟลอริดา โดยแยกฟลอริดาของสเปนตะวันตกไปเป็นส่วนหนึ่งของรัฐมิสซิสซิปปีและรัฐแอละแบมา ส่วน ฟลอริดาของสเปนตะวันออก คือ รัฐฟลอริดาในปัจจุบัน

## ชื่อของรัฐ
รัฐฟลอริดาเป็นที่รู้จักกันในนาม **ซันไชน์สเตต** (Sunshine State) คำว่า "ฟลอริดา" เป็นภาษาสเปนซึ่งหมายถึง "ที่ซึ่งอุดมไปด้วยดอกไม้" ชื่อของแหลมฟลอริดาตั้งชื่อโดยฆวน ปอนเซ เด เลออน (Juan Ponce de León) ซึ่งมาเทียบที่ชายฝั่งเมื่อ 2 เมษายน  ค.ศ. 1513 ในช่วงเทศกาล "ปัสกัวโฟลริดา" (Pascua Florida) หรือช่วงเทศกาลอีสเตอร์ของชาวสเปน วันปัสกัวโฟลริดาจัดขึ้นในวันที่ 2 เมษายนของทุกปี และยังเป็นวันหยุดราชการด้วย 

## เมืองขนาดใหญ่
* แจ็กสันวิลล์
* ไมแอมี
* แทมปา
* ออร์แลนโด
* เดย์โทนาบีช

## สถานที่สำคัญ
* แหลมคะแนเวอรัล
* วอลต์ดิสนีย์เวิลด์
* ยูนิเวอร์แซลออร์แลนโด
* ศูนย์อวกาศเคนเนดี

## มหาวิทยาลัย
* มหาวิทยาลัยฟลอริดา
* มหาวิทยาลัยฟลอริดาสเตต

## การเดินทาง
* ท่าอากาศยานนานาชาติออร์แลนโด
* ท่าอากาศยานนานาชาติออร์แลนโดซานฟอร์ด
* ท่าอากาศยานนานาชาติเมลเบิร์น
* ท่าอากาศยานนานาชาติแทมปา
* ท่าอากาศยานนานาชาติไมอามี

## อ้างอิง

## แหล่งข้อมูลอื่น

* เว็บไซต์อย่างเป็นทางการของรัฐฟลอริดา


หมวดหมู่:อดีตอาณานิคมของสเปน
ฟลอริดา
หมวดหมู่:ชายฝั่งตะวันออกของสหรัฐ
หมวดหมู่:ภาคใต้ของสหรัฐ
ศาลโลก

**ศาลโลก** อาจหมายถึง

* ศาลระหว่างประเทศซึ่งมีสำนักอยู่ ณ กรุงเฮก ประเทศเนเธอร์แลนด์
** ศาลยุติธรรมระหว่างประเทศ (International Court of Justice)
** ศาลอาญาระหว่างประเทศ (International Criminal Court)
** ศาลอนุญาโตตุลาการถาวร (Permanent Court of Arbitration)
** ศาลสถิตยุติธรรมระหว่างประเทศ (Permanent Court of International Justice), ศาลในอดีต

หมวดหมู่:องค์กรตุลาการระหว่างประเทศ‎
ลายน้ำดิจิทัล

**ลายน้ำดิจิทัล** (digital watermarking) เป็นวิธีการแอบแทรกข้อมูล เช่น ข้อความสงวนสิทธิ์ หรือ ข้อความเพื่อใช้ในตรวจสอบ ลงบนเอกสารดิจิทัลต่าง ๆ เช่น เสียง ภาพ ภาพยนตร์ เอกสารข้อความ ข้อมูลที่แทรกลงไปนี้จะอยู่ในรูปบิตเพื่อใช้แทนข้อมูลที่เกี่ยวข้องกับเอกสาร รวมถึงแหล่งที่มาของเอกสาร กรรมวิธีการแทรกข้อมูลนี้ตั้งชื่อตาม ลายน้ำที่ใช้กับสิ่งพิมพ์และธนบัตร เพื่อป้องกันการปลอมแปลง ลายน้ำดิจิทัลนี้ถือเป็นรูปแบบหนึ่งของ สเตกาโนกราฟี (steganography) ซึ่งเป็นการแอบแทรกข้อมูลลงบนข้อมูลหลัก โดยที่ผู้ใช้ข้อมูลหลักปลายทางนั้นจะไม่รู้

ลายน้ำดิจิทัลนี้จะแบ่งเป็น 2 ประเภทหลัก คือ แบบที่สังเกตได้ และ แบบที่สังเกตไม่ได้
* *ลายน้ำดิจิทัล แบบสังเกตได้* นั้นจะเปลี่ยนแปลงข้อมูลเดิม ในลักษณะที่ทำให้ การเปลี่ยนแปลงนั้นเป็นที่สังเกตได้ ตัวอย่างเช่น เมื่อใส่ลายน้ำลงบนภาพ จะทำให้ภาพนั้นเปลี่ยนไปจากภาพเดิม 
* *ลายน้ำดิจิทัล แบบสังเกตไม่ได้* จะไม่ทำให้ข้อมูลเดิมเปลี่ยนแปลงจนถึงระดับที่สังเกตได้ ข้อมูลเดิมจะถูกเปลี่ยนแปลงไป แต่ในแง่มุมของผู้ใช้จะไม่สามารถสังเกตถึงความแตกต่าง

หมวดหมู่:การถ่ายภาพดิจิทัล
หมวดหมู่:คอมพิวเตอร์กราฟิกส์
กากรา

**กากรา** (*กา-กฺรา*; ; รัสเซียและ) เป็นเมืองในอับคาเซีย (Abkhazia) ในภาคตะวันตกเฉียงเหนือของประเทศจอร์เจีย เมืองนี้ตั้งอยู่ทางชายฝั่งตะวันออกเฉียงเหนือของทะเลดำ ที่เชิงเทือกเขาคอเคซัส ด้วยความที่เมืองมีภูมิอากาศใกล้เคียงเขตร้อน (subtropical) กากราจึงเป็นที่พักตากอากาศที่ได้รับความนิยมในยุคของสหภาพโซเวียต

## รากศัพท์
นักวิชาการจอร์เจียหลายคนรายงานว่า *Gagra* มาจากคำว่า *Gakra* แปลว่า "วอลนัต" ในภาษาสวาน ส่วน *Gakari/Kakari* หมายถึง "สถานที่ที่มีต้นวอลนัต" ซึ่งสอดคล้องกับชื่อสถานที่ที่ใช้ในแผนที่เก่า ชื่อเมืองนี้ Z. Danelia อ้างว่ามีต้นกำเนิดมาจากตระกูล Gagaa ซึ่ง Danelia ระบุว่าเคยอาศัยอยู่ที่นั่น อย่างไรก็ตาม ข้อเท็จจริงทางประวัติศาสตร์ของตระกูล Gagaa และความเชื่อมโยงกับเมืองนี้ยังคงเป็นที่ถกเถียงเนื่องจากไม่มีหลักฐานยืนยัน V. Kvarchia ระบุว่าชื่อ *Gagra* มาจากคำสองคำในภาษาอับคาเซีย ได้แก่ *a-ga*  ("ชายฝั่ง") และ  *a-kra* ("ปิด") ซึ่งหมายถึง "สถานที่ที่ชายฝั่งปิด" Z. Anchabadze ระบุว่า นิรุกติศาสตร์ของเมืองนี้มาจากคำว่า "Gagrifshi" คำว่า "Gak" หรือ "Kak" ถือเป็นชื่อบุคคล ส่วนคำต่อท้าย "-ri" หมายถึงการเป็นเจ้าของ นอกจากนี้ คำต่อท้าย "-fsh-" ยังตีความว่าบ่งบอกถึง "ความสำคัญของสถานที่นั้น"

## หมายเหตุ

## อ้างอิง

## แหล่งข้อมูลอื่น

*
*webcamera in Gagra 

หมวดหมู่:เมืองในประเทศจอร์เจีย
การประมวลผลคำพูด

**การประมวลผลคำพูด** () เป็นการศึกษาสัญญาณเสียงพูด และ วิธีในการประมวลผลสัญญาณประเภทนี้

การประมวลผลสัญญาณเสียงพูดในปัจจุบัน จะอยู่ในรูปของสัญญาณดิจิทัล โดยสาขานี้มีเนื้อหาร่วมระหว่างการประมวลผลสัญญาณดิจิทัลกับการประมวลภาษาธรรมชาติ กล่าวคือมีการประมวลผลทั้งสองส่วน ทั้งตัวสัญญาณเสียง (พาหะนำสาร) และภาษา (สาร)

การประมวลผลคำพูด อาจแบ่งเป็นหัวข้อย่อยได้ดังนี้
* การจดจำคำพูด (speech recognition) เป็นการวิเคราะห์ และ จดจำ เนื้อความคำพูด จากสัญญาณเสียงพูด
* การจดจำเสียงผู้พูด (speaker recognition) เป็นการใช้เสียงในการระบุตัวผู้พูด
* การปรับแต่งเสียงพูด (speech signal enhancement)
* การเข้ารหัสเสียงพูด (speech coding) เพื่อการบีบอัดข้อมูล
* การวิเคราะห์เสียงพูด (voice analysis) เพื่อใช้ประโยชน์ในทางการแพทย์ เช่นการวิเคราะห์ความผิดปกติของสายเสียง
* การสังเคราะห์เสียงพูด (speech synthesis) โดยทั่วไปหมายถึงการใช้คอมพิวเตอร์ในการสร้างเลียนเสียงพูดของมนุษย์

หมวดหมู่:การประมวลผลสัญญาณดิจิทัล
กรกฎาคม

**กรกฎาคม** เป็นเดือนที่ 7 ของปี ตามปฏิทินเกรกอรี และเป็นหนึ่งในเดือน 7 เดือนที่มี 31 วัน

ตามหลักโหราศาสตร์ เดือนกรกฎาคมเริ่มต้นขึ้นเมื่อดวงอาทิตย์ยกเข้าสู่ราศีกรกฎ และสิ้นสุดเมื่อยกเข้าสู่ราศีสิงห์ แต่ในทางดาราศาสตร์ ต้นเดือนกรกฎาคมดวงอาทิตย์อยู่ในกลุ่มดาวคนคู่และปลายเดือนไปอยู่ในกลุ่มดาวปู

เดิมเดือนนี้ใช้ชื่อว่า ควินตีลิส (*Quintilis*) ในภาษาละติน และเป็นเดือนที่ 5 ในปฏิทินโรมันดั้งเดิมที่เริ่มปีในเดือนมีนาคม ต่อมาเปลี่ยนชื่อเป็น "July" ตามชื่อของจูเลียส ซีซาร์ เพราะเป็นเดือนที่พระองค์เกิด และอ่านออกเสียงว่าจูลีจนถึงคริสต์ศตวรรษที่ 18. ประเทศไทยเริ่มใช้ชื่อเดือนกรกฎาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 1 กรกฎาคม – วันลูกเสือแห่งชาติ
* 4 กรกฎาคม – วันประสูติ สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี
* 11 กรกฎาคม – วันประชากรโลก และวันคล้ายวันสวรรคตสมเด็จพระนารายณ์มหาราช
* 13 กรกฎาคม – วันประสูติพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
* 18 กรกฎาคม – วันสวรรคตสมเด็จพระศรีนครินทราบรมราชชนนี
* 21 กรกฎาคม – วันทหารผ่านศึกเวียดนาม
* 28 กรกฎาคม – วันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
* 29 กรกฎาคม – วันภาษาไทยแห่งชาติ
* วันอาสาฬหบูชา – วันเพ็ญขึ้น 15 ค่ำ เดือน 8 (เดือน 8 หลัง ในปีที่มีอธิกมาส) ตามปฏิทินจันทรคติไทย
* วันเข้าพรรษา – วันแรม 1 ค่ำ เดือน 8 (เดือน 8 หลัง ในปีที่มีอธิกมาส)

## ดูเพิ่ม
* จดหมายเหตุเดือนกรกฎาคม

## อ้างอิง

## แหล่งข้อมูลอื่น


*07
กันยายน

**กันยายน** เป็นเดือนที่ 9 ของปี ตามปฏิทินเกรกอเรียน และเป็นหนึ่งในเดือน 4 เดือนที่มี 30 วัน

ตามหลักโหราศาสตร์ เดือนกันยายนเริ่มต้นขึ้นเมื่อดวงอาทิตย์ยกเข้าสู่ราศีกันย์ และสิ้นสุดเมื่อยกเข้าสู่ราศีตุล แต่ในทางดาราศาสตร์ ต้นเดือนกันยายนดวงอาทิตย์อยู่ในกลุ่มดาวสิงโตและปลายเดือนไปอยู่ในกลุ่มดาวหญิงสาว

เดือนกันยายนในภาษาอังกฤษ *September* มาจากภาษาละติน *septem* เนื่องจากเป็นเดือนที่ 7 ในปฏิทินโรมันดั้งเดิมที่เริ่มต้นปีในเดือนมีนาคม ประเทศไทยเริ่มใช้ชื่อเดือนกันยายนในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 1 กันยายน – วันสืบ นาคะเสถียร
* 8 กันยายน – วันการศึกษานอกโรงเรียน และวันรณรงค์เพื่อการรู้หนังสือระหว่างประเทศ
* 10 กันยายน – วันพระราชสมภพสมเด็จพระศรีสวรินทรา บรมราชเทวี พระพันวัสสาอัยยิกาเจ้า
* 14 กันยายน – วันบุรฉัตร
* 15 กันยายน – วันศิลป์ พีระศรี และวันราชมงคล
* 16 กันยายน – วันโอโซนสากล และวันสาโรช บัวศรี
* 20 กันยายน – วันเยาวชนแห่งชาติ และวันอนุรักษ์รักษาคูคลองแห่งชาติ
* 22 กันยายน – วันปลอดรถ
* 23 กันยายน – วันภาษามือโลก
* 24 กันยายน – วันมหิดล
* 30 กันยายน – วันเดินเรือโลก

## ดูเพิ่ม
* จดหมายเหตุเดือนกันยายน

## แหล่งข้อมูลอื่น


*09
สิงหาคม

**สิงหาคม** เป็นเดือนที่ 8 ของปีในปฏิทินจูเลียนและปฏิทินกริกอเรียน มี 31 วัน

สิงหาคมในซีกโลกใต้มีฤดูกาลเทียบเท่ากับกุมภาพันธ์ในซีกโลกเหนือ โดยในซีกโลกเหนือ สิงหาคมอยู่ในฤดูร้อน ส่วนซีกโลกใต้ เดือนนี้อยู่ในฤดูหนาว สิงหาคมเป็นเดือนวันหยุดสำหรับคนงานส่วนใหญ่ในประเทศยุโรปหลายประเทศ ในเดือนสิงหาคมมีวันหยุดทางศาสนามากมายในโรมโบราณ

ตามหลักโหราศาสตร์ เดือนสิงหาคมเริ่มต้นขึ้นเมื่อดวงอาทิตย์ยกเข้าสู่ราศีสิงห์ และสิ้นสุดเมื่อยกเข้าสู่ราศีกันย์ แต่ในทางดาราศาสตร์ ต้นเดือนสิงหาคมดวงอาทิตย์อยู่ในกลุ่มดาวปูและปลายเดือนไปอยู่ในกลุ่มดาวสิงโต

เดือนสิงหาคมเดิมใช้ชื่อในภาษาละตินว่า *[[เซ็กซ์ติลิส]]* () เนื่องจากเป็นเดือนที่ 6 ในปฏิทินโรมันดั้งเดิมที่มี 10 เดือนของโรมุลุสเมื่อ 753 ปีก่อน ค.ศ. ที่เริ่มต้นปีในเดือนมีนาคม จากนั้นเมื่อประมาณ 700 ปีก่อน ค.ศ. จึงกลายเป็นเดือนที่ 8 เมื่อพระเจ้านุมา ป็อมปิลิอุสเพิ่มเดือนมกราคมและกุมภาพันธ์เข้าก่อนหน้ามีนาคม โดยให้เป็นเดือนที่มี 29 วัน จูเลียส ซีซาร์เพิ่มอีก 2 วันตอนที่ประดิษฐ์ปฏิทินจูเลียนเมื่อ 46 ปีก่อน ค.ศ. ทำให้สิงหาคมมี 31 วัน

เมื่อ 8 ปีก่อน ค.ศ. เดือนนี้ถูกเปลี่ยนชื่อใหม่เพื่ออุทิศแด่จักรพรรดิเอากุสตุส ตามรายงาน Senatus consultum ที่อ้างโดย Macrobius พระองค์เลือกเดือนนี้เพราะเป็นช่วงเวลาแห่งชัยชนะครั้งยิ่งใหญ่หลายครั้งของพระองค์ รวมถึงการพิชิตอียิปต์ด้วย ตำนานที่เล่าต่อกันมาเล่าว่าเดือนสิงหาคมมี 31 วัน เนื่องจากเอากุสตุสต้องการให้เดือนของพระองค์มีระยะเวลาเท่ากับเดือนกรกฎาคมของจูเลียส ซีซาร์ แต่เรื่องนี้เป็นเรื่องแต่งของ Johannes de Sacrobosco นักวิชาการในคริสต์ศตวรรษที่ 13 เซ็กซ์ติลิสมีจำนวนวัน 31 วันก่อนที่จะเปลี่ยนชื่อ โดยไม่ได้ถูกเลือกเพราะระยะเวลา

ประเทศไทยเริ่มใช้ชื่อเดือนสิงหาคมใน พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

## วันสำคัญ
* 1 สิงหาคม – วันชาติสวิตเซอร์แลนด์ และวันสตรีไทย
* 4 สิงหาคม – วันสื่อสารแห่งชาติ
* 6 สิงหาคม – วันชาติจาเมากา (ตั้งแต่ปี ค.ศ. 1962)
* 7 สิงหาคม – วันรพี (พระบิดาแห่งกฎหมายไทย)
* 8 สิงหาคม – วันแมวโลก
* 9 สิงหาคม – วันชาติสิงค์โปร์
* 12 สิงหาคม – วันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และวันแม่แห่งชาติ
* 13 สิงหาคม – วันคนถนัดซ้ายสากล
* 14 สิงหาคม – วันชาติปากีสถาน (ตั้งแต่ปี ค.ศ. 1947)
* 15 สิงหาคม – วันชาติอินเดีย (ตั้งแต่ปี ค.ศ. 1947)
* 16 สิงหาคม – วันสันติภาพไทย
* 17 สิงหาคม – วันชาติอินโดนีเซีย (ตั้งแต่ปี ค.ศ. 1945)
* 18 สิงหาคม – วันวิทยาศาสตร์แห่งชาติ
* 23 สิงหาคม – วันวีรบุรุษ (ซึ่งเพื่อระลึกถึงการเรียกร้องและปฏิวัติฟิลิปปินส์เมื่อวันที่ 23 สิงหาคม ค.ศ. 1896)
* 24 สิงหาคม – วันชาติยูเครน (ตั้งแต่ปี ค.ศ. 1991)
* 26 สิงหาคม – วันสุนัขโลก
* 27 สิงหาคม – วันชาติมอลโดวา
* 31 สิงหาคม – วันชาติมาเลเซีย

## ดูเพิ่ม
* จดหมายเหตุเดือนสิงหาคม

## อ้างอิง

## แหล่งข้อมูลอื่น

* 


*08
หมวดหมู่:จักรพรรดิเอากุสตุส
อัตถิภาวนิยม

**อัตถิภาวนิยม** (,  หรือ ) คือ แนวคิดทางปรัชญาที่พิจารณาว่าปัจเจก ตัวตน ประสบการณ์ของปัจเจกแต่ละคน ในมุมมองของนักอัตถิภาวนิยม จุดเริ่มต้นของบุคคลหนึ่งคือ "ความทุกข์ที่มีอยู่" หรือความรู้สึกสับสน, มึนงง หรือความวิตกกังวลในการเผชิญหน้ากับโลกที่ไร้ความหมาย หรือแอบเซอร์ดิสม์ (Absurdism) 

แนวคิดหลักของอัตถิภาวนิยมในช่วงสงครามโลกครั้งที่สองถูกพัฒนาโดยฌ็อง-ปอล ซาทร์ซึ่งได้อิทธิพลมาจากฟิโอดอร์ ดอสโตเยฟสกีกับมาร์ทีน ไฮเด็กเกอร์

ปรัชญาแนวนี้โดยทั่วไปจะแสดงให้เห็นถึงความคิดในอิสรภาพ และยอมรับในผลสืบเนื่องจากการกระทำของปัจเจก และยังคิดว่าปัจเจกจะต้องรับผิดชอบกับทางเลือกที่ได้เลือกไว้ด้วย นักคิดแนวอัตถิภาวนิยมนั้นให้ความสำคัญกับอัตวิสัย (subjectivity) และมองว่ามนุษย์นั้นเป็นสิ่งที่ดำเนินชีวิตอยู่ในโลกที่ไม่ได้มีอะไรพิเศษ และมักเต็มไปด้วยความไม่ชัดเจน

## รากศัพท์
คำว่า “อัตถิภาวะ” สารานุกรมปรัชญา กล่าวไว้ว่า มาจากศัพท์มคธ อัตถิ = เป็นอยู่ + ภาวะ = สภาพ ตรงกับศัพท์ภาษาอังกฤษ existence ซึ่งแปรรูปมาจากศัพท์ภาษาละตินว่า existential (ex = จาก + stare = ยืน ) แปลว่า ความมีอยู่

## คำอธิบาย
สารนุกรมปรัชญาให้คำอธิบายถึงแนวคิดนี้ว่า "เป็นลัทธิที่ถือว่าการค้นคว้าหาสารัตถะ ทำให้ผู้คิด ออกจากความเป็นจริง ความเป็นจริงที่แท้ก็คือ 'อัตถิภาวะ' ของแต่ละบุคคลซึ่งมีสิ่งแวดล้อมและสภาพซึ่งตนเองได้สะสมไว้โดยการตัดสินใจเลือก" นักปรัชญาที่สำคัญของลัทธินี้เช่น เซอเรน เคียร์เคอกอร์ (Søren Kierkegaard), คาร์ล แจสเปอร์ส (Karl Jaspers), มาร์ทีน ไฮเด็กเกอร์ (Martin Heidegger), ฌ็อง-ปอล ซาทร์ (Jean-Paul Sartre) และ เกเบรียล มาร์เซล (Gabriel Marcel) นักปรัชญาอัตถิภาวนิยมไม่ตั้งใจเสนอคำสอนให้ใครยอมรับเป็นสัจธรรม แต่เสนอเพื่อปลุกใจและกระตุ้นให้ผู้อ่านคิดสร้างปรัชญาของตนขึ้นมาเอง มีวิธีการมองเห็นปัญหาของตนเอง และมีวิธีการหาคำตอบให้แก่ตนเอง รวมความว่าผู้เขียนปรัชญาอัตถิภาวนิยมเขียนอย่างเป็นตัวของตัวเอง เพื่อให้ผู้อ่านรู้จักเป็นตัวของตัวเองด้วย

## อ้างอิง
### อ้างอิง

### บรรณานุกรม

* *Albert Camus: Lyrical and Critical Essays*. Edited by Philip Thody (interviev with Jeanie Delpech, in *[[Les Nouvelles littéraires]]*, November 15, 1945). p.&nbsp;345.

## อ่านเพิ่ม

* 
* 
* 
* Cattarini, L.S. (2018) *Beyond Sartre and Sterility: Surviving Existentialism* (Montreal: contact argobookshop.ca)  
* 
* 
* Fallico, Arthuro B. (1962). *Art & Existentialism*. Englewood Cliffs, N.J.: Prentice-Hall.
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:ขบวนการทางปรัชญา
หมวดหมู่:ปัจเจกนิยม
หมวดหมู่:อัตถิภาวนิยม
หมวดหมู่:อภิปรัชญา
หมวดหมู่:สมัยใหม่นิยม
หมวดหมู่:อันตวิทยา
เลื่อยวงเดือน

thumb|จักรวงเดือนที่กำลังตัดไม้
**เลื่อยวงเดือน** เป็นเครื่องจักรพื้นฐานสำหรับช่างเครื่องเรือนอย่างหนึ่ง สามารถทำงานได้หลายอย่าง เช่น เลื่อยตัด เลื่อยซอย บังใบ ตัดเข้ามุม ตัดเรียวและทำเดือยแบบต่างๆ อีกมาก ซึ่งจะทำงานได้อย่างคล่องตัว นับเป็นเครื่องจักรที่มีประโยชน์อย่างมากสำหรับช่างเครื่องเรือนอย่างหนึ่ง

โดยทั่วไปปกติเลื่อยวงเดือนจะมีหลายรูปแบบหลายขนาดแล้วแต่รุ่นที่แต่ละบริษัทผู้ผลิตได้ผลิตออกมา ลักษณะของการทำงานโดยทั่วๆ ไปของเครื่องแต่ละแบบจะคล้ายกัน จะมีต่างกันบ้างที่เทคนิคการทำงานหรืออุปกรณ์ช่วยที่ออกแบบมาให้สะดวกในการทำงานมากขึ้น ตัวเครื่องมีขนาดใหญ่จะต้องยึดติดตายกับพื้นของโรงงาน ขนาดของเลื่อยวงเดือนจะกำหนดตามขนาดของเส้นผ่าศูนย์กลางของใบเลื่อย ซึ่งจะมีขนาดตั้งแต่ 8 นิ้ว - 16 นิ้ว โดยปกติเลื่อยวงเดือนจะสร้างเป็นสองแบบ คือ แบบที่เอียงแนวเครื่องกับแบบที่เอียงใบมีด ซึ่งจะขึ้นอยู่กับขนาดของเครื่องว่าใหญ่เพียงใด ถ้าเป็นเครื่องขนาดใหญ่แล้วมันจะใช้วิธีการปรับเอียงที่ใบเลื่อย ซึ่งจะทำได้ง่ายเบาแรง

หมวดหมู่:เลื่อย
หมวดหมู่:งานไม้
สายรัดข้อมือ

**สายรัดข้อมือ** มักมีลักษณะเป็นวงที่ทำจากพลาสติก หรือกระดาษมัน ที่ใช้เพื่อรัดหรือคาดที่บริเวณแขน  สายรัดเหล่านี้มักทำให้ไม่สามารถใช้ร่วมกันได้ เพื่อใช้เป็นเครื่องหมายประจำตัว หรือใช้เพื่อเป็นการประกาศความเชื่อหรือสนับสนุนองค์กรการกุศลต่าง&nbsp;ๆ

## สายรัดข้อมือซิลิโคน
ต้นปี พ.ศ. 2548 สายรัดข้อมือซิลิโคนได้กลายเป็นเครื่องประดับที่ได้รับความนิยม ที่องค์กรการกุศลนำมาเพื่อหาเงินบริจาค สายรัด Livestrong เป็นแบบแรกที่ออกมา ผ่านทางการริเริ่มโดยแลนซ์ อาร์มสตรองนักปั่นจักรยาน จากนั้นก็ได้มีออกมาอีกหลายแบบ

ในเมืองไทยสายรัดข้อมือ เริ่มเป็นที่นิยมในช่วงต้นปี พ.ศ. 2548 โดยที่ราคาของสายรัดข้อมือบางชนิดมีค่าสูงประมาณ 1 พันบาท และได้หมดความนิยมในช่วงกลางปี พ.ศ. 2548

แต่ในปัจจุบันได้รับความนิยมในการผลิตเพื่องานแสดงสินค้า ของที่ระลึกสำหรับองค์กร ต่าง ๆ อย่างแพร่หลาย เนื่องจากมีต้นทุนต่อชิ้นที่ถูก
ซึ่งวิธีการผลิตสายรัดข้อมือ  นั้นมีหลายหลายวิธี ส่วนใหญ่นั้นสายรัดข้อมือจะมีการผลิตจาก ยาง ซิลิโคน Rubber หลากหลายเกรด

วีธีการขึ้นลายบนสายรัดข้อมือนั้น ในการผลิตจำนวนมากจะใช้การทำบล็อกในการขึ้นสินค้ามีข้อดีคือความคมชัดของลวดลายบนสายรัดข้อมือ
และอีกวิธีในการทำลวดลายบนสายรัดข้อมือนั้น คือ การใช้เลเซอร์ในการแกะสลักข้อความบนสายรัดข้อมือ ซึ่งสามารถทำได้ในจำนวนน้อยต่อแบบ ซึ่งได้รับความนิยมจากผู้บริโภค เพราะสามารถทำสายรัดข้อมือได้ตามความต้องการในจำนวนที่ไม่มาก อีกทั้งบางบริษัทยังสามารถ ใส่หมายเลยเลขโค๊ดเฉพาะสำหรับสายรัดข้อมือแต่ละอันได้ด้วย

## ประเภท

*

## อ้างอิง

หมวดหมู่:เครื่องแต่งกาย
รัฐนิวยอร์ก

**รัฐนิวยอร์ก** (, ) เป็นรัฐที่อยู่ทางตอนตะวันออกเฉียงเหนือของสหรัฐอเมริกา เป็นรัฐที่มีประชากรมากเป็นอันดับ 3 ของประเทศ รองมาจากรัฐแคลิฟอร์เนีย และรัฐเท็กซัส รัฐนิวยอร์กอาณาเขตติดต่อกับ รัฐเวอร์มอนต์ รัฐคอนเนทิคัต รัฐแมสซาชูเซตส์ รัฐนิวเจอร์ซีย์ รัฐโรดไอแลนด์ และ รัฐเพนซิลเวเนีย และในทิศเหนือติดต่อกับประเทศแคนาดา กับรัฐเกแบ็กและรัฐออนแทรีโอ เมืองขนาดใหญ่ในรัฐนิวยอร์กได้แก่ นครนิวยอร์ก (ซึ่งเป็นเมืองที่ใหญ่ที่สุดในประเทศ) บัฟฟาโล รอเชสเตอร์ ยังเกอส์ และ ซีราคิวส์ ในขณะที่เมืองหลวงของรัฐคือ ออลบานี

สถานที่ท่องเที่ยวที่มีชื่อเสียงได้แก่ น้ำตกไนแอการา และในเขตนครนิวยอร์ก

## เศรษฐกิจ
รัฐนิวยอร์กเป็นรัฐที่มีผลิตภัณฑ์มวลรวมเป็นอันดับสอง รองจากรัฐแคลิฟอร์เนีย ธุรกิจสำคัญคือ การเงิน การธนาคาร และการสื่อสาร เป็นที่ตั้งของ ตลาดหลักทรัพย์นิวยอร์ก (NYSE) ตั้งอยู่บน วอลล์สตรีท

## การศึกษา
มหาวิทยาลัยที่มีชื่อเสียงในรัฐได้แก่ มหาวิทยาลัยคอร์เนลล์ มหาวิทยาลัยโคลัมเบีย มหาวิทยาลัยนิวยอร์ก มหาวิทยาลัยบัฟฟาโล และมหาวิทยาลัยซีราคิวส์

## ทีมกีฬาที่มีชื่อเสียงในรัฐนิวยอร์ก
* นิวยอร์ก แยงกี้
* นิวยอร์ก เม็ต
* นิวยอร์ก เจ็ต
* นิวยอร์ก ไจแอนต์
* นิวยอร์ก นิกส์
* นิวยอร์ก เรนเจอร์
* นิวยอร์ก ไอแลนด์
* บัฟฟาโล บิลล์

## อ้างอิง

## แหล่งข้อมูลอื่น

* เว็บไซต์อย่างเป็นทางการของรัฐนิวยอร์ก
* เว็บไซต์ชุมชนคนไทยในนิวยอร์ก 


หมวดหมู่:อดีตอาณานิคมของอังกฤษ
นิวยอร์ก
หมวดหมู่:ภาคตะวันออกเฉียงเหนือของสหรัฐ
หมวดหมู่:ชายฝั่งตะวันออกของสหรัฐ
หมวดหมู่:แอปพาเลเชีย
รัฐของสหรัฐ

**รัฐ** (, แต่สำหรับ รัฐเคนทักกี รัฐแมสซาชูเซตส์ รัฐเพนซิลเวเนีย และรัฐเวอร์จิเนีย ใช้คำว่า commonwealth) ในสหรัฐอเมริกาเป็นหน่วยการปกครองส่วนท้องถิ่นของสหรัฐซึ่งมีอธิปไตยในการปกครองตนเองร่วมกับรัฐบาลกลาง ประกอบด้วยรัฐทั้งหมด 50 รัฐ ในแต่ละรัฐแบ่งเป็นหลายเทศมณฑล (county) แต่ละเทศมณฑลแบ่งเป็นหลายนคร (city) แต่ละรัฐมีผู้ว่าการรัฐหนึ่งคน และมีสภานิติบัญญัติประจำรัฐ

## ขนาด

ขนาดของรัฐมีขนาดแตกต่างกันมาก รัฐที่ใหญ่สุด (อะแลสกา) มีขนาดใหญ่กว่ารัฐที่เล็กสุด (โรดไอแลนด์) ถึง 400 เท่า ถ้าเทียบขนาดรัฐขนาดใหญ่ เช่น  รัฐอะแลสกา และ รัฐเท็กซัส มีขนาด 1,717,854  และ 695,621 ตร.กม. ตามลำดับ ซึ่งใหญ่กว่าพื้นที่ในประเทศไทย (514,000 ตร.กม.) ในขณะที่ รัฐโรดไอแลนด์ มีขนาด 4,002 ตร.กม. ซึ่งขนาดใกล้เคียงกับ จังหวัดชลบุรี

## รายชื่อรัฐ

thumb|ลำดับปีที่ก่อตั้งรัฐ

สหรัฐปัจจุบันประกอบด้วย 50 รัฐ เรียงลำดับตาม ชื่อย่อไปรษณีย์ ชื่อย่อดั้งเดิม ปีที่ก่อตั้ง ชื่อรัฐ และเมืองหลวง ดังรายชื่อต่อไปนี้

## ที่มาของชื่อรัฐต่างๆ

thumb|แผนที่แสดงภาษาที่มาของชื่อรัฐ
รัฐทั้ง 50 รัฐได้นำชื่อมาจากภาษาที่หลายภาษา มีชื่อรัฐ 24 ชื่อมาจากภาษาพื้นเมืองอเมริกัน ในจำนวนนี้ 8 ชื่อมาจากภาษาอัลกองเควียน 7 ชื่อมาจากภาษาซิวอาน 3ชื่อมาจากกลุ่มภาษาอิระควอย 1 ชื่อมาจากภาษาอูโต-แอซเทกัน และอีก 5 ชื่อมาจากภาษาพื้นเมืองอื่นๆ ที่มาชื่อของรัฐฮาวายมาจากภาษาฮาวายของชาวโพลินีเซีย
## ดูเพิ่ม
* รายชื่อรัฐของสหรัฐเรียงตามลำดับการก่อตั้ง

## อ้างอิง
* รายชื่อย่อของรหัสไปรษณีย์ของแต่ละรัฐ

หมวดหมู่:หน่วยการปกครอง
เฉลียง (แก้ความกำกวม)

**เฉลียง** อาจหมายถึง
* เฉลียง สิ่งก่อสร้างที่เป็นส่วนประกอบของบ้านโดยอยู่บริเวณภายนอกบ้าน
* ระเบียง สิ่งก่อสร้างของบ้านมีลักษณะคล้ายคลึงกับเฉลียงบ้าน แต่อยู่บริเวณชั้น 2 ขึ้นไป
* เฉลียง วงดนตรีสัญชาติไทย
* ตำบลเฉลียง ตำบลในอำเภอครบุรี จังหวัดนครราชสีมา
ดอลลาร์สหรัฐ

**ดอลลาร์สหรัฐ** ( สัญลักษณ์: **$**; รหัสสกุลเงิน: **USD**; หรือเรียกอีกอย่างว่า **US$** เพื่อแยกความแตกต่างจากสกุลเงินอื่น ๆ ที่เป็นสกุลเงินดอลลาร์; เรียกว่าดอลลาร์, ดอลลาร์สหรัฐ, ดอลลาร์อเมริกัน หรือเรียกขานกันว่า บั๊ก) เป็นสกุลเงินอย่างเป็นทางการของ  สหรัฐอเมริกาและอีกหลายประเทศ  รัฐบัญญัติเหรียญกษาปณ์ปี 1792 กำหนดให้ใช้เงินดอลลาร์สหรัฐในระดับที่เท่าเทียมกับเงินดอลลาร์สเปน โดยแบ่งเป็น 100 เซ็นต์ และอนุญาตให้ผลิตเหรียญที่มีสกุลเงินดอลลาร์และเซนต์ได้  ธนบัตรของสหรัฐอเมริกาออกในรูปแบบ Federal Reserve Notes ซึ่งนิยมเรียกว่าธนบัตรเนื่องจากมีสีเขียวเป็นส่วนใหญ่

สหรัฐอเมริกาเป็นประเทศหนึ่งที่ใช้หน่วยเงิน ดอลลาร์ เป็นสกุลเงินประจำชาติ และยังมีประเทศอื่นที่มีเงินดอลลาร์เช่นกัน แต่ใช้ชื่อเรียกอื่น เช่น ดอลลาร์สิงคโปร์ ดอลลาร์ฮ่องกง ดอลลาร์ไต้หวัน ดอลลาร์ออสเตรเลีย ดอลลาร์นิวซีแลนด์ ดอลลาร์บรูไน เป็นต้น นอกจากนี้ ดอลลาร์สหรัฐ ยังเป็นสกุลเงินหลักในหลายประเทศ และในบางประเทศถึงแม้ว่าดอลลาร์สหรัฐไม่ใช่สกุลเงินหลัก แต่ยังมีการยอมรับในการใช้จ่ายสินค้าทั่วไป

ดอลลาร์สหรัฐกลายเป็นสกุลเงินสำรองนานาชาติสำคัญหลังสงครามโลกครั้งที่หนึ่ง และกลายเป็นสกุลเงินสำรองหลักของโลกแทนที่ปอนด์สเตอร์ลิงตามระบบเบรตตันวูดส์ช่วงสิ้นสุดสงครามโลกครั้งที่สอง ดอลลาร์สหรัฐเป็นสกุลเงินที่ใช้งานแพร่หลายที่สุดในธุรกรรมระหว่างประเทศ และเป็นสกุลเงินลอยตัวแบบเสรี โดยยังเป็นสกุลเงินทางการในบางประเทศและสกุลเงินโดยพฤตินัยในอีกหลายแห่ง

ชื่อเล่นที่ชาวอเมริกันเรียก 1 เซนต์ ว่า "เพนนี" (penny), 5 เซนต์ ว่า "นิกเกิล" (nickel), 10 เซนต์ ว่า "ไดม์" (dime), 25 เซนต์ ว่า "ควอเตอร์" (quarter), 1 ดอลลาร์สหรัฐ ว่า "บั๊ก (ภาษาสแลง)" (buck) และเรียก หนึ่งพันดอลลาร์สหรัฐ ว่า แกรนด์ (grand)

## เหรียญ
เหรียญกษาปณ์ที่มีการผลิตอยู่ในปัจจุบัน และใช้หมุนเวียนทั่วไป มีอยู่ทั้งหมด 6 ชนิด ดังนี้

## ธนบัตร
ธนบัตรที่มีการผลิตอยู่และใช้หมุนเวียนทั่วไปอยู่ในปัจจุบัน มี 7 ชนิด ดังนี้
 

## ประเทศที่ใช้สกุลเงินดอลลาร์สหรัฐ
### ทางการ

* สหรัฐอเมริกา 
** รวม 5 ดินแดน: อเมริกันซามัว, กวม, หมู่เกาะนอร์เทิร์นมาเรียนา, ปวยร์โตรีโก, หมู่เกาะเวอร์จินของสหรัฐ
** เกาะเล็กรอบนอกของสหรัฐ
* กัมพูชา
* ติมอร์-เลสเต
* เอกวาดอร์
* เอลซัลวาดอร์
* ไลบีเรีย
* หมู่เกาะมาร์แชลล์
* ไมโครนีเชีย
* ปาเลา
* ปานามา
* ซิมบับเว

### ไม่ทางการ

* โบแนเรอ
* บริติชอินเดียนโอเชียนเทร์ริทอรี
* หมู่เกาะบริติชเวอร์จิน
* แคนาดา
* ซาบา
* ซินต์เอิสตาซียึส
* หมู่เกาะเติกส์และเคคอส

## หมายเหตุ

## อ้างอิง

## อ่านเพิ่ม

* 

## แหล่งข้อมูลอื่น

* U.S. Bureau of Engraving and Printing 
* U.S. Currency and Coin Outstanding and in Circulation
* American Currency Exhibit at the San Francisco Federal Reserve Bank 
* Relative values of the U.S. dollar, from 1774 to present
* Historical Currency Converter
* Summary of BEP Production Statistics

### ภาพสกุลเงินและเหรียญสหรัฐ
* U.S. Currency Education Program page with images of all current banknotes
* U.S. Mint: Image Library
* Historical and current banknotes of the United States 

 

 


หมวดหมู่:สกุลเงิน
ประเทศจิบูตี

**จิบูตี** (; ; ; ) มีชื่อทางการว่า **สาธารณรัฐจิบูตี** (; ; ; ) เป็นประเทศในจะงอยแอฟริกาที่มีชายแดนทางใต้ติดกับประเทศโซมาเลีย ทางตะวันตกเฉียงใต้ติดกับประเทศเอธิโอเปีย ทางเหนือติดกับประเทศเอริเทรีย และทางตะวันออกติดกับทะเลแดงและอ่าวเอเดน ประเทศนี้มีพื้นที่ 

ในสมัยโบราณ ดินแดนนี้กับเอธิโอเปีย เอริเทรีย และโซมาลีแลนด์เคยเป็นส่วนหนึ่งของดินแดนพุนต์ ส่วนบริเวณใกล้กับซัยลาอ์ (ปัจจุบันอยู่ในโซมาลีแลนด์) เคยเป็นศูนย์กลางของรัฐสุลต่านอาดัลและรัฐสุลต่านอีฟัต ในช่วงปลายคริสต์ศตวรรษที่ 19 มีการจัดตั้งอาณานิคมเฟรนช์โซมาลีแลนด์หลังสุลต่านเผ่าพงศ์ดีร์แห่งชาวโซมาลีลงนามสนธิสัญญากับฝรั่งเศส และรางรถไฟไปยังดีเรดาวา (และอาดดิสอาบาบาในเวลาต่อมา) ทำให้บริเวณนี้กลายเป็นเมืองท่าสำหรับเอธิโอเปียตอนใต้และโอกาเดนแทนที่ซัยลาอ์อย่างรวดเร็ว จากนั้นจึงเปลี่ยนชื่อเป็นดินแดนอาฟาร์และอีเซของฝรั่งเศสใน ค.ศ. 1967 ทศวรรษต่อมา ชาวจิบูตีลงคะแนนเสียงให้เป็นเอกราช นั่นเป็นจุดเริ่มต้นอย่างเป็นทางการของ *สาธารณรัฐจิบูตี* ซึ่งตั้งชื่อตามชื่อเมืองหลวง รัฐใหม่นี้เข้าเป็นสมาชิกสหประชาชาติในปีแรกที่ได้รับเอกราช ในช่วงต้นคริสต์ทศวรรษ 1990 ความตึงเครียดในการเป็นตัวแทนของรัฐบาลนำไปสู่สงครามกลางเมืองที่สิ้นสุดด้วยข้อตกลงแบ่งอำนาจใน ค.ศ. 2000 ระหว่างพรรครัฐบาลกับฝ่ายค้าน

## ชื่อและศัพทมูลวิทยา
ชื่อประเทศตั้งชื่อตามนครจิบูตี เมืองหลวงของประเทศ ศัพทมูลวิทยาของชื่อ *จิบูตี* ยังเป็นที่ขัดแย้ง โดยมีทฤษฎีและตำนานเกี่ยวกับที่มาของชื่อแตกต่างไปตามกลุ่มชาติพันธุ์ ทฤษฎีหนึ่งระบุว่ามาจากคำในภาษาอาฟาร์ว่า  หมายถึง "แผ่น" น่าจะสื่อถึงลักษณะทางภูมิศาสตร์ของพื้นที่ ส่วนอีกทฤษฎีเชื่อมโยงกับคำว่า  แปลว่า "ที่สูง/ที่ราบสูง"  *จิบูตี* ยังอาจหมายถึง "ดินแดนของเจฮูตี" หรือ "ดินแดนของโทต" (อียิปต์: *Djehuti*/ *Djehuty*) เทพแห่งดวงจันทร์ของศาสนาอียิปต์โบราณ

## ประวัติศาสตร์
เดิมเป็นอาณานิคมของฝรั่งเศส ในช่วง พ.ศ. 2405-2443 ทั้งโซมาเลียและเอธิโอเปียต่างอ้างกรรมสิทธิ์เหนือจิบูตี การสู้รบของกลุ่มชนเชื้อสายเอธิโอเปียกับโซมาเลียมีมาอย่างต่อเนื่องจนจิบูตีได้รับเอกราชเมื่อ 27 มิถุนายน พ.ศ. 2520 ปัจจุบันยังมีกองทหารฝรั่งเศสอยู่ในจิบูตี

## ประชากร

จิบูตีมีประชากรประมาณ 921,804 คน. โดยเป็นประเทศที่มีหลายชาติพันธุ์ ประชากรพื้นเมืองเพิ่มขึ้นอย่างมากในช่วงครึ่งหลังของคริสต์ศตวรรษที่ 20 จากประมาณ 69,589 คนใน ค.ศ. 1955 ไปเป็นประมาณ 869,099 คนใน ค.ศ. 2015 กลุ่มชาติพันธุ์ที่มีประชากรมากที่สุด 2 กลุ่มในจิบูตีคือชาวโซมาลี (60%) และชาวอาฟาร์ (35%) ส่วนอีก 5% โดยหลักประกอบด้วยชาวอาหรับเยเมน ชาวเอธิโอเปีย และชาวยุโรป (ชาวฝรั่งเศสและอิตาลี) พลเมืองประมาณ 76% อาศัยอยู่ในเมือง ส่วนที่เหลือเป็นชนร่อนเร่

## หมายเหตุ

## อ้างอิง

### ข้อมูล
* 
* 
* 

## แหล่งข้อมูลอื่น

; รัฐบาล
*
*

; ข้อมูล
*Djibouti. *[[The World Factbook]]*. Central Intelligence Agency.
*Djibouti profile จาก BBC News.
*
*

; อื่น ๆ
*The State of the World's Midwifery – Djibouti Country Profile จาก UNFPA
*Key Development Forecasts for Djibouti จาก International Futures.
*
*

หมวดหมู่:ประเทศจิบูตี
จ
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:รัฐและดินแดนที่ก่อตั้งในปี พ.ศ. 2520
หมวดหมู่:อดีตอาณานิคมของฝรั่งเศส
หมวดหมู่:อ่าวเอเดน
ปรอท

**ปรอท** (; ) เป็นธาตุเคมีสัญลักษณ์ Hg และเลขอะตอมเท่ากับ 80 รู้จักกันทั่วไปในชื่อ **ควิกซิลเวอร์** (quicksilver) และมีชื่อเดิมคือ **ไฮดราเจอรัม** (hydrargyrum ) ปรอทเป็นโลหะหนักสีเงินในบล็อก-d เป็นธาตุโลหะชนิดเดียวที่เป็นของเหลวในที่อุณหภูมิและความดันมาตรฐาน ธาตุอื่นอีกธาตุหนึ่งที่เป็นของเหลวภายใต้สภาวะเช่นนี้คือ โบรมีน แม้ว่าโลหะอย่างซีเซียม แกลเลียม และรูบิเดียมจะละลายที่อุณหภูมิสูงกว่าอุณหภูมิห้อง 

ปรอทพบได้ทั่วโลก ส่วนใหญ่พบในรูปซินนาบาร์ (เมอร์คิวริกซัลไฟด์) เมอร์คิวริกซัลไฟด์บริสุทธิ์เป็นผงสีแดงชาด ได้จากปฏิกิริยาของปรอท (เกิดจากรีดักชันจากซินนาบาร์) กับกำมะถัน หากสัมผัส สูดดมไอ หรือทานอาหารทะเลที่ปนเปื้อนปรอทที่ละลายน้ำ (เช่น เมอร์คิวริกคลอไรด์ หรือเมธิลเมอร์คิวรี) อาจเกิดเป็นพิษได้ 

ปรอทมักใช้ประโยชน์ในเทอร์โมมิเตอร์ บารอมิเตอร์ มาโนมิเตอร์ สฟิกโมมาโนมิเตอร์ โฟลตวาล์ว สวิตช์ปรอท ปรอทรีเลย์ หลอดฟลูออเรสเซนต์ และอุปกรณ์อื่น ๆ แม้ว่ายังมีประเด็นเรื่องพิษที่อาจทำให้เทอร์โมมิเตอร์และสฟิกโมมาโนมิเตอร์ไม่ถูกนำมาใช้อีก แต่จะใช้แอลกอฮอล์ หรือแก้วที่เติมกาลินสแตน หรือเครื่องมืออิเล็กทรอนิกส์ที่เป็นเทอร์มิสเตอร์ หรืออินฟราเรดแทน เช่นเดียวกัน สฟิกโมมาโนมิเตอร์ถูกแทนด้วยเกจความดันเชิงกลและเกจรับความตึงอิเล็กทรอนิกส์ ปรอทยังคงมีใช้ในงานวิจัยทางวิทยาศาสตร์ และสารอะมัลกัมสำหรับอุดฟันในบางท้องที่ ปรอทนำมาใช้ผลิตแสงสว่าง กล่าวคือ กระแสไฟฟ้าที่ไหลผ่านไอปรอทในหลอดไฟฟลูออเรสเซนต์จะสร้างแสงอัลตราไวโอเลตคลื่นสั้น ก่อให้เกิดฟอสเฟอร์ ทำให้หลอดเรืองแสง และเกิดเป็นแสงสว่างขึ้นมา

## อ้างอิง

## แหล่งข้อมูลอื่น
* EnvironmentalChemistry.com - Mercury.
* Material Safety Data Sheet - Mercury.
* Hg 80 Mercury.
* Global Mercury Assessment report 2002  by the UNEP.
* A summary of the previous report by the industry lobbying group GreenFacts.
* http://guru.sanook.com/796/.

หมวดหมู่:โลหะหลังทรานซิชัน
หมวดหมู่:โลหะมีสกุล
หมวดหมู่:ปรอท
หมวดหมู่:ธาตุเคมี
หมวดหมู่:วัสดุศาสตร์
หมวดหมู่:อาชีวอนามัยและความปลอดภัย
บารุค สปิโนซา

**เบเนดิคตัส เดอ สปิโนซา** หรือ **บารุค สปิโนซา** หรือชื่อในภาษาลาตินของเขาคือ **เบเนดิก** (24 พ.ย. ค.ศ. 1632 (พ.ศ. 2175) - 21 ก.พ. ค.ศ. 1677 (พ.ศ. 2220) จากผู้อาวุโสชาวยิว และเป็นที่รู้จักในชื่อ *เบนโต เดอ สปิโนซา* หรือ *เบนโต เอสปิโนซา* ในชุมชนที่เขาได้เติบโตขึ้น &nbsp; เรอเน เดส์การตส์ กอทท์ฟรีด ไลบ์นิซ และสปิโนซา เป็นนักเหตุผลนิยมที่ยิ่งใหญ่ที่สุดของปรัชญาคริสต์ศตวรรษที่ 17 &nbsp; เขาได้รับการพิจารณาว่าเป็นผู้ริเริ่มการวิพากษ์เกี่ยวกับไบเบิล ผลงานชิ้นสำคัญของเขาคือหนังสือ *จริยศาสตร์*

## ประวัติ
สปิโนซา เกิดที่เมืองอัมสเตอร์ดัม ในปี 1632 พ่อแม่เป็นชาวฮอลแลนด์ที่มีเชื้อสายยิว  เข้าเรียนที่โรงเรียนของชาวยิวที่เมืองอัมสเตอร์ดัม ที่ซึ่งท่านได้เรียนรู้ข้อคำสอนต่าง ๆ ของชาวยิว รวมไปถึงปรัชญาของชาวยิวอีกด้วย  การที่ท่านได้เรียนปรัชญาของชาวยิวนี้เอง ทำให้ท่านปฏิเสธความคิดของกลุ่มชาวยิว ท่านได้เรียนและให้ความสนใจกับลัทธิเหตุผลนิยมและวิธีการทางคณิตศาสตร์มากเป็นพิเศษ  ทำให้ความคิดของท่านแตกต่างไปจากนักเรียนชาวยิวคนอื่น ๆ   และในที่สุดท่านก็ไม่ได้รับการยอมรับจากบรรดาชาวยิว และถูกขับไล่ในจากศาลาธรรมของชาวยิวในปี 1665 โดยข้อหาสอนคำสอนที่ผิดไปจากศาสนายิว 

หลังจากที่ถูกขับไล่ ท่านได้ย้ายไปอยู่ทางตอนใต้ของฮอลแลนด์ ที่นั่นเองที่ท่านได้ตั้งระบบความคิดของท่าน  และในที่สุดท่านก็สิ้นชีวิตที่เมืองแห่งนี้เอง ในวันที่ 21 กุมภาพันธ์ 1677 อย่างสงบและเรียบง่าย

## อ้างอิง

หมวดหมู่:บุคคลที่เกิดในปี พ.ศ. 2175
สปิโนซา, บารุค
หมวดหมู่:นักปรัชญาชาวยิว
หมวดหมู่:บุคคลจากอัมสเตอร์ดัม
หมวดหมู่:นักปรัชญายุคเรืองปัญญา
หมวดหมู่:นักปรัชญาการเมือง
หมวดหมู่:นักปรัชญาในคริสต์ศตวรรษที่ 17
หมวดหมู่:ศิษย์เก่าจากมหาวิทยาลัยไลเดิน
รูปีเนปาล

**รูปีเนปาล** (Nepali Rupee) (รหัสสากลตาม ISO 4217 NPR) เป็นสกุลเงินตราประจำชาติของประเทศเนปาล ตั้งแต่สมัยราชอาณาจักรเนปาล

ธนบัตรที่ใช้แพร่หลายในปัจจุบันมี 10 แบบ คือ 1,000 รูปี 500 รูปี 100 รูปี (สีเขียว) 50 รูปี (สีน้ำเงิน) 25 รูปี 20 รูปี (สีส้ม) 10 รูปี (สีเขียวสลับเหลือง) 5 รูปี (สีชมพู) 2 รูปี และ 1 รูปี

หมวดหมู่:สกุลเงินเอเชีย
จอร์จ บาร์กลีย์

thumb|250px|บิชอปจอร์จ บาร์กลีย์
**จอร์จ เบิร์กลีย์** หรือ **บิชอปเบิร์กลีย์** (); 12 มี.ค., ค.ศ. 1685 (พ.ศ. 2228) - 14 ม.ค., ค.ศ. 1753 (พ.ศ. 2296)) เป็นนักปรัชญาชาวไอร์แลนด์ที่มีอิทธิพลสูงคนหนึ่ง  โดยผลงานด้านปรัชญาของเขาที่สำคัญได้แก่แนวคิดจิตนิยมอัตวิสัย ซึ่งสามารถสรุปได้ด้วยประโยคของบาร์กลีย์ที่ว่า  *"Esse est percipi"* ("การเป็นอยู่คือการถูกรับรู้")  โดยพื้นฐานแล้ว ทฤษฎีดังกล่าวอธิบายว่าสสารนั้นไม่มีจริง ทุกอย่างนั้นล้วนแต่เป็นกิจกรรมที่เกิดขึ้นในจิตเท่านั้น. เขาเขียนผลงานออกมาหลายชิ้น ชิ้นที่มีผู้อ่านอย่างกว้างขวางคือ *บทความว่าด้วยหลักการพื้นฐานของความรู้ของมนุษย์* และ *บทสนทนาสามบทระหว่างเฮลาส และฟิโลนูอัส* (ฟิโลนูอัส ผู้รักในจิต เป็นตัวแทนของบาร์กลีย์). ในปี ค.ศ. 1734 เขาได้ตีพิมพ์ *บทวิเคราะห์* ซึ่งเป็นบทวิพากษ์รากฐานของวิทยาศาสตร์ ซึ่งมีอิทธิพลต่อพัฒนาการของคณิตศาสตร์ในเวลาต่อมา

## อ้างอิง

หมวดหมู่:บุคคลที่เกิดในปี พ.ศ. 2228
บาร์กลีย์, จอร์จ
หมวดหมู่:บุคคลจากเทศมณฑลคิลเคนนี
หมวดหมู่:นักปรัชญายุคเรืองปัญญา
หมวดหมู่:นักปรัชญาในคริสต์ศตวรรษที่ 18
สมุดตราไปรษณียากร

right|thumb|สมุดตราไปรษณียากรเล่มเล็ก ของสหรัฐอเมริกา
**สมุดตราไปรษณียากรเล่มเล็ก** () ประกอบขึ้นจาก แสตมป์แผงเล็ก&nbsp;ๆ ปกติมีแสตมป์อยู่ระหว่าง 10 ถึง 20 ดวง พับและติดอยู่บนกระดาษ ผู้ซื้อสามารถฉีกแสตมป์ออกมาใช้เป็นค่าไปรษณีย์ได้ ส่วน **สมุดตราไปรษณียากร** เป็นคำที่มีความหมายกว้างกว่า ครอบคลุมทั้งสมุดตราไปรษณียากรเล่มเล็ก หรือเล่มที่รวบรวมแสตมป์ชุดต่าง&nbsp;ๆ จำหน่ายโดยไปรษณีย์ (เช่น **สมุดตราไปรษณียากรประจำปี** ซึ่งรวบรวมแสตมป์ทุกชุดที่ออกในปีหนึ่ง&nbsp;ๆ) ไปจนถึง อัลบั้มแสตมป์

สมุดตราไปรษณียากรเล่มเล็กเป็นรูปแบบการจำหน่ายแสตมป์ที่นิยมมากแบบหนึ่ง โดยเฉพาะการจำหน่ายจากตู้หยอดเหรียญอัตโนมัติ และตามร้านสะดวกซื้อ  
แผงแสตมป์ที่ติดอยู่ในสมุดตราไปรษณียากรเล่มเล็กอาจจะฉีกออกจากแผ่นใหญ่ (sheet หรือ pane) หรือ พิมพ์เป็นพิเศษสำหรับงานนี้โดยเฉพาะ ในกรณีหลัง แสตมป์อาจไม่มีการปรุรูครบทั้งสี่ด้านของแสตมป์

## ในประเทศไทย
สำหรับประเทศไทย เริ่มมีการจำหน่ายสมุดตราไปรษณียากรเล่มเล็กเป็นครั้งแรกเมื่อ 8 สิงหาคม พ.ศ. 2474 ในสมัยรัชกาลที่ 7 ภายในมีแสตมป์ราคา 2, 3, 5 และ 10 สตางค์ อย่างละ 6 ดวง แต่ไม่ได้รับความนิยมและหยุดไปจนกระทั่ง 25 กุมภาพันธ์ พ.ศ. 2522  จึงมีการจำหน่ายใหม่ (มีแสตมป์ราคา 75 สตางค์ 10 ดวง) 

ในช่วงนี้ มีการจัดทำสมุดตราไปรษณียากรเล่มเล็กสำหรับการสะสมด้วย โดยการนำแสตมป์ที่ระลึกเฉพาะราคาค่าส่งจดหมายมาใส่ (ถ้าเป็นราคา 1 และ 2 บาทจะมีจำนวน 5 ดวง ส่วนชุดเก่า&nbsp;ๆ เมื่ออัตราค่าส่ง 1.25 บาท จะมี 4 ดวงในเล่ม) และออกพร้อมกับแสตมป์ที่ระลึกอย่างสม่ำเสมอ หลายชุดมีการประทับตราวันแรกจำหน่ายที่ด้านปกด้วย ปัจจุบันได้ยกเลิกไปแล้วเนื่องจากไม่ได้รับความนิยม โดยชุดสุดท้ายคือ ชุดสัปดาห์สากลแห่งการเขียนจดหมาย พ.ศ. 2544 เมื่อปรับอัตราค่าส่งจดหมายในประเทศจาก 2 บาท เป็น 3 บาท

ปัจจุบันคงเหลือแต่แบบที่ใช้สำหรับใช้งานเท่านั้น ซึ่งหาซื้อได้ตามร้านสะดวกซื้อเซเว่น อีเลฟเว่น มีทั้งราคา 30 บาท (แสตมป์ 3 บาท 10 ดวง) และ 150 บาท (แสตมป์ 15 บาท 10 ดวง สำหรับติดโปสการ์ดไปต่างประเทศ)

## อ้างอิง


## แหล่งข้อมูลอื่น

* Links to articles on British and Australian booklets
* Luxembourg stamp booklets (note that the 1906 date is likely wrong)
* The £sd Postage Stamp Booklets of Great Britain

สแสตมป์
ดาวศุกร์ผ่านหน้าดวงอาทิตย์

thumb|200px|left|ดาวศุกร์ผ่านหน้าดวงอาทิตย์ พ.ศ. 2547
thumb|200x200px|ภาพดาวศุกร์ผ่านหน้าดวงอาทิตย์ เช้าวันที่ 6 มิถุนายน พ.ศ. 2555
**ดาวศุกร์ผ่านหน้าดวงอาทิตย์** (Transit of Venus) เป็นปรากฏการณ์ทางดาราศาสตร์ ที่เกิดขึ้นเมื่อดาวศุกร์เคลื่อนที่ผ่านแนวเส้นตรงที่เชื่อมระหว่างโลกกับดวงอาทิตย์ คนบนโลกจะเห็นดาวศุกร์เป็นดวงกลมดำขนาดเล็กเคลื่อนที่ผ่านดวงอาทิตย์ การผ่านหน้าคล้ายกับสุริยุปราคาที่เกิดจากดวงจันทร์บดบังดวงอาทิตย์ ต่างกันตรงที่ดาวศุกร์อยู่ห่างจากโลกมากกว่าดวงจันทร์ (แม้ว่าจะมีขนาดเส้นผ่านศูนย์กลางใหญ่กว่า) เราจึงมองเห็นดาวศุกร์มีขนาดเล็กมาก ในอดีตนักดาราศาสตร์ใช้ปรากฏการณ์นี้ในการวัดระยะทางระหว่างโลกกับดวงอาทิตย์โดยอาศัยการเกิดแพรัลแลกซ์

เจเรไมอาห์ ฮอร์รอกส์ นักดาราศาสตร์ชาวอังกฤษเป็นคนแรกที่ได้คำนวณและสังเกตเห็นการเคลื่อนตัวในวงโคจรของดาวศุกร์ผ่านหน้าดวงอาทิตย์ดังกล่าวเมื่อเวลาตั้งแต่ 15.15 น. จนดวงอาทิตย์ลับขอบฟ้าในวันที่ 4 ธันวาคม พ.ศ. 2182

ปรากฏการณ์ดาวศุกร์ผ่านหน้าดวงอาทิตย์ครั้งล่าสุดเกิดขึ้นเมื่อวันที่ 5–6 มิถุนายน พ.ศ. 2555 และเป็นครั้งสุดท้ายของคริสต์ศตวรรษที่ 21 โดยครั้งต่อไปจะเกิดขึ้นในวันที่ 10–11 ธันวาคม พ.ศ. 2660 และวันที่ 8 ธันวาคม พ.ศ. 2668

## อ้างอิง

## แหล่งข้อมูลอื่น
* Transits of Venus, Six Millennium Catalog: 2000 BCE to 4000 CE 
* HM Nautical Almanac Office, Transits of Venus 1000 AD - 2700 AD  
* [ ''Reanimating the 1882 Transit of Venus'', in ''Sky and Telescope''
* http://www.astronet.nl/venustransit June 5/6, 2012: Venus Transit
* Transit of Venus 
* Transit of Venus 
* ดาวศุกร์ผ่านหน้าดวงอาทิตย์: 8 มิถุนายน 2547

หมวดหมู่:ดาวศุกร์
หมวดหมู่:มาตรดาราศาสตร์
หมวดหมู่:ปรากฏการณ์ทางดาราศาสตร์